**MTIHANI WA PAMOJA WA MOKASA**

**JULAI - 2019**

**KIDATO CHA NNE**

**102/3 - KISWAHILI - Karatasi ya 3**

 **FASIHI**

 **Julai. 2019 - Muda: Saa 2 ½**

 **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Jina ………………………………………………. Nambari ya Mtahiniwa ……………………

Sahihi ……………………………. Tarehe ……………………………………....

**Maagizo:**

1. Andika jina lako na nambari yako ya usajili katika karatasi ya majibu uliyopewa
2. Jibu maswali **manne** pekee.
3. Swali la **kwanza** ni la **lazima**.
4. Maswali hayo mengine **matatu** yachaguliwe kutoka sehemu ya **Riwaya**, **Tamthilia**, **Ushairi** **na** **Fasihi** **Simulizi**.
5. Usijibu **maswali** mawili kutoka sehemu moja
6. Majibu yote lazima yaandikwe kwa lugha ya Kiswahili.
7. Karatasi hii ina kurasa 8 zilizopigwa chapa.
8. Watahiniwa ni lazima wahakikishe kwamba kurasa zote za karatasi hii zimepigwa chapa sawasawa na kuwa maswali yote yamo.

**Kwa matumizi ya mtahini pekee**

|  |  |  |
| --- | --- | --- |
| **Swali** | **Upeo** | **Alama** |
| 1 | 20 |  |
| 2 | 20 |  |
| 3 | 20 |  |
| 4 | 20 |  |
| 5 | 20 |  |
| 6 | 20 |  |
| 7 | 20 |  |
| 8 | 20 |  |
| **Jumla** | **80** |  |

**SEHEMU YA A: HADITHI FUPI**

**Alifa chokocho na Dumu Kayanda: Tumbo Lisiloshiba**

1. **Lazima**

“Doa ndio kawaida inayobainisha maisha ya mwanadamu.”Onyesha ukweli wa kauli hii kwa mujibu wa hadithi za: **Shogake Dada ana Ndevu, Mame Bakari, Shibe Inatumaliza na Mtihani wa Maisha.** (alama 20)

**SEHEMU YA B: RIWAYA**

***Assumpta Matei: Chozi la Heri***

**Jibu swali la 2 au la 3**

1. Alijiona kama mfa maji ambaye anakabiliwa na mtutumo wa mawimbi ya misiba, mmoja baada ya mwingine.
2. Bainisha muktadha wa dondoo hili. (alama 4)
3. Eleza sifa tatu za anayerejelewa katika dondoo hili. (alama 3)
4. Eleza tamathali ya usemi iliyotumika katika dondoo hili. (alama 2)
5. Fafanua masaibu yaliyomkumba mrejelewa. (alama 3)
6. Huku ukitolea mifano riwayani, jadili matatizo yanayowakumba wanajamii katika ndoa. (alama 8)
7. Eleza ufaafu wa anwani Chozi la Heri. (alama 20)

 **SEHEMU YA C: TAMTHILIA**

**Pauline Kea: Kigogo**

***Jibu swali la 4 au 5***

1. “Hivi vishahada vyao wanavyovipata siku hizi vinawavimbisha vichwa!”
2. Eleza muktadha wa dondoo hili. (alama 4)
3. Taja tamathali zozote mbili zinazojitokeza katika dondoo hili. (alama 2)
4. Eleza changamoto zilizomkabili mrejelewa na wenzake. (alama 14)
5. Mwandishi wa Kigogo amefanikiwa sana katika matumizi yake ya mbinu ya jazanda na kinaya. Fafanua ukweli wa kauli hii kwa kurejelea tamthilia. (alama 20)

**SEHEMU YA D: USHAIRI**

Jibu swali la 6 au 7

1. **Ipo Siku**

Jua la mashariki limezibwa

Na machweo ya magharibi

Tukabaki kuhesabu siku

Na kila sekunde inayopita

Ikilifyatua shaka jipya

Ambalo bado kidogo

Litakuwa limeliua tumaini

Na sumu yake kulipuka hadharani

Ulimwengu ushuhudie.

Ni upeo wa sayansi:

Waundapo silaha

Mabomu ya masafa ya mbali

Yanayomwaya yake mimweso

Na kutudonoa

Kama yule jogoo

Wa radi.

Ni upeo wa uhayawani:

Tuundapo silaha

Mabomu ya masafa ya karibu

Au zana za kukingia wao jogoo

Asitudonoe na kututia mautini

Katika yetu ardhi

Walipoishi na kuzikwa wetu wahenga.

Ni udikteta sisi kuongozana vibaya

Ni udikteta viongozi kuwaua wapinzani

Ni unyama watu kupigwa risasi

Ni unyama wananchi kuteswa

 Lakini

Ni demokrasia wao kutuvamia

Na yetu ardhi kukalia

Ni demokrasia kuwaua viongozi wetu

Pamoja na wananchi kwa yao makombora

Yenye kiu ya damu yetu.

Ni haki kutukatia mifereji ya maji

Tukanyauka na kujifia kama vipando

Katika majira magumu ya ukame?

Ni utu kuwatesa watoto wetu

Waliojisabilia kuipigania nchi katika ushinde

Katika ardhi hii tulopawa

Naye Mola Moliwa?

Lakini fahamuni:

Tofauti kati ya hadithi fupi na ndefu

Ni kuwa ndefu huchukua mrefu wakati kuisha

Na ile fupi huchukua muda mfupi

Zote lakini zina miisho

Na hii nayo ipo siku

Ukingoni itafika

Hatimaye watoto wetu wapate tena

Jioni kuitamani

Jioni isiyo na mimweso

Mimweso ya kutishia wao uhai

Na mingurumo na mirindimo

Ya kutangaza yao maangamizo!

Najua sitokuwepo hili kushuhudia

Lakini kwangu itakuwa si kitu

Muhimu ni wajukuu wafahamishwe

Kuwa hapa nilipita na kushuhudia

Binadamu akiutekeleza unyama

Alioupindua juu chini, nje ndani

Kama funzo la demokrasia

Kwa ulimwengu kipofu!

**Maswali**

1. Eleza toni ya shairi hili. (alama 1)
2. Taja na kueleza nafsi – neni katika shairi hili. (alama 2)
3. Jadili matumizi ya mbinu zifuatazo katika shairi hili.

 (i) Kinaya (alama 3)

 (ii)Usambamba (alama 3)

 (iii)Jazanda (alama 3)

1. Andika ubeti wa mwisho kwa lugha nathari. (alama 4)
2. Eleza muundo wa shairi hili. (alama 4)
3. **INSANI TWAJILAANI**

Ya wapi silika hino, ya kwenda kinyumenyume?

Nilijibu hata kwa wino, majibuyo niyasome,

Kuno ‘geuza maneno, na kuyafanya maleme,

Haramu kuwa halali, insani twajilaani.

Insiya jilaani, ni bora wazi niseme,

Kukubalia idhini, mimba wakazikateme,

Hiyo nayo haki gani, wasiyoona mit ume,

 Haramu kuwa halali, insani twajilaani.

Twajilaani laana, kijitakia ujume,

Nayo habari hatuna, twajiletea ukame,

Pia habari hatuna, ni wana sio vimeme,

Haramu kuwa halali, insani twajilaani.

Muswada siyo halali, wakuviavya vikembe,

Utawapea halali, mabinti wetu watambe,

Magulamu ja fahali, nao wakame pembe,

Haramu kuwa halali, insani twajilani.

Kuavya mimba ni dhambi, ya kumuudhi Rahimu,

Laana twajaza tumbi, ya moto wa jahanamu,

Tuache vino vitimbi,turudie utimamu,

Haramu kuwa halali, insani twajilani.

Jambo hili nawambia, litazidisha ukware,

Ni ya uvundo tabia, ni afueni tuisare,

Tuweze kuitubia, tuwache zino parare,

Haramu kuwa halali, insani twajilani.

Muida ndio sinao, nina mengi ya kusema,

Wapigania hakio, zingatia nayosema,

‘sipashe mswada huo , ni madhambi ya kuchoma,

Haramu kuwa halali insani twajilani.

**MASWALI**

1. Eleza dhamira ya mtunzi wa shairi hili (alama 1)
2. Eleza muundo wa shairi hili (alama 4)
3. Kwa kutolea maelezo mwafaka,tambua bahari tatu katika shairi hili (alama 3)
4. Eleza tamathali mbili za usemi zinazojitokeza katika shairi na utolee ithibati (alama 2)
5. Onyesha jinsi idhini ya mtunzi ilivyotumika kutimiza arudhi katika shairi hili (alama 4)
6. Bainisha toni ya shairi hili (alama 1)
7. Tambua maudhui mawili yanayotawala shairi hili (alama 2)
8. Tambua madhara matatu ya uavyaji mimba ( alama 3)

**SEHEMU YA E: FASIHI SIMULIZI**

1. Soma kifungu kifuatacho kisha ujibu maswali.

Mtu A: Tulienda kwa hiyo sherehe jana…

Mtu B: Ooh! Kumbe ulipata ngiri mbili za kiingilio?

Mtu A: Nilivaa chupa woiyee!

Mtu B: Ulimuona yule kijana Kamba?

Mtu A: Hehehe! Yule huringa mbaya…

Mtu B: Huyo alitoka mbio aliposikia kumethuka…

**Maswali**

1. Tambua kipera cha utanzu wa semi kinachohusishwa na kifungu hiki. (alama 1)
2. Fafanua umuhimu wa kipera hiki. (alama 5)
3. Ngomezi ni nini? (alama 2)
4. Jadili sababu ambazo zimesababisha kuzorota kwa matumizi ya ngomezi katika jamii ya kisasa. (alama 6)
5. Jadili sifa za sogora zinazojitokeza nyanjani wakati wa utafiti. (alama 6)